शराब की दुकान हटाने की मांग
भास्कर संवाददाता | झुंझुनूं
शहरके पीपली चौक क्षेत्र के लोगों ने शुक्रवार को कलेक्टर से मिलकर मैन रोड से शराब की दुकान हटाने की मांग की है। कांग्रेस कच्ची बस्ती प्रकोष्ठ जिलाध्यक्ष जाफर कुरैशी के नेतृत्व में कलेक्टर को सौंपे ज्ञापन में बताया कि शहर में पीपली चौक चौराहे पर मोहम्मदी अहले हदीश मस्जिद के पास तथा वहां से 50 मीटर की दूरी पर नवजीवन अस्पताल के पास शराब की दुकान संचालित है। लोगों ने बताया कि इन शराब की दुकानों के पास धार्मिक सार्वजनिक स्थल होने के कारण लोगों की आवाजाही रहती है। शराब की दुकानों पर शराबियों का जमघट लगा रहता है। शराब के नशे में धमा चौकड़ी रहती है। प्रतिनिधि मंडल में इदरीश अंसारी, मोहम्मद इकबाल, अब्दुल सलाम, शौकत, उमर हनीफ, मुमताज, जुबेर अहमद, यूसुफ, लाला तेली समेत अनेक लोग थे।
झुंझुनूं. कलेक्टर से मिलने आए पीपली चौक क्षेत्र के लोग।
hin_Deva bho_Deva hin_Deva bho_Deva